Opinjoni tal-Kummissjoni skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal regolament tal-Parlament Ewropew u tal-Kunsill dwar l-enzimi tal-ikel u li jemenda d-direttiva tal-Kunsill 83/417/KEE, ir-regolament tal-Kunsill (KE) Nru 1493/1999, id-Direttiva 2000/13/KE, id-direttiva tal-Kunsill 2001/112/KE u r-Regolament (KE) Nru 258/97 jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2008/0607 finali - COD 2006/0144 */





[pic] | KUMMISSJONI TAL-KOMUNITAJIET EWROPEJ | Brussel 16.10.2008 KUMM(2008) 607 finali 2006/0144 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL dwar l-enzimi tal-ikel u li jemenda d-Direttiva tal-Kunsill 83/417/KEE, ir-Regolament tal-Kunsill (KE) Nru 1493/1999, id-Direttiva 2000/13/KE, id-Direttiva tal-Kunsill 2001/112/KE u r-Regolament (KE) Nru 258/97 JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2006/0144 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward proposta għal REGOLAMENT TAL-PARLAMENT EWROPEW U TAL-KUNSILL dwar l-enzimi tal-ikel u li jemenda d-Direttiva tal-Kunsill 83/417/KEE, ir-Regolament tal-Kunsill (KE) Nru 1493/1999, id-Direttiva 2000/13/KE, id-Direttiva tal-Kunsill 2001/112/KE u r-Regolament (KE) Nru 258/97 1. Introduzzjoni L-Artikolu 251(2), it-tielet subparagrafu, punt (c) tat-Trattat tal-KE jipprovdi li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Il-Kummissjoni tistipula l-opinjoni tagħha dwar l-emendi proposti mill-Parlament f'dan li ġej. 2. Kuntest Id-data ta' trażmissjoni tal-proposta lill-PE u lill-Kunsill (dokument COM(2006) 0425 finali - 2006/0144 (COD): | 28 ta' Lulju 2006 | Id-data tal-opinjoni tal-Kumitat Ekonomiku u Soċjali Ewropew: | 25 ta’ April 2007 | Id-data tal-opinjoni tal-Parlament Ewropew, l-ewwel qari: | 10 ta' Lulju 2007 | Id-data ta' trażmissjoni tal-proposta emendata: Id-data tal-ftehim politiku | 24 ta' Ottubru 2007 17 ta' Diċembru 2007 | Id-data ta’ adozzjoni tal-pożizzjoni komuni: | 10 ta' Marzu 2008 | Id-data tal-opinjoni tal-Parlament Ewropew (It-Tieni Qari) | 8 ta' Lulju 2008 | 3. L-għan tal-proposta Il-Kummissjoni ħabbret fil-White Paper dwar is-Sikurezza fl-Ikel proposta li temenda d-Direttiva qafas 89/107/KEE dwar l-additivi fl-ikel biex jiġu stabbiliti dispożizzjonijiet speċifiċi dwar l-enzimi fl-ikel. Evalwazzjoni fil-fond tal-qagħda wasslet għall-iżvilupp ta' proposta speċifika għall-enzimi fl-ikel. Bħalissa l-ambitu tad-Direttiva 89/107/KEE jkopri biss enzimi użati bħala additivi fl-ikel. L-enzimi li jibqa' mhumiex regolati xejn jew huma regolati bħala għajnuna fl-ipproċessar skont il-leġiżlazzjoni tal-Istati Membri, li mhiex l-istess. Fir-rigward tas-sikurezza, la hemm evalwazzjoni tas-sikurezza lanqas awtorizzazzjoni ta' enzimi tal-ikel fuq livell Komunitarju, għajr għal dawk li jitqiesu bħala additivi fl-ikel. Il-proposta għandha l-għan li tistabbilixxi regoli armonizzati għal enzimi tal-ikel f’livell tal-Komunità, biex iġġib 'il quddiem il-kummerċ ġust u t-tħaddim effettiv tas-suq intern u biex tiżgura t-tħaris tas-saħħa tal-bniedem u l-interessi tal-konsumaturi. 4. L-opinjoni tal-Kummissjoni dwar l-emendi mill-Parlament Ewropew Il-PE ivvota fit-tieni qari test konsolidat li fih numru ta' emendi għat-test tal-Pożizzjoni Komuni. It-test huwa r-riżultat tan-negozjati bejn il-Kunsill, il-PE u l-Kummissjoni. L-emendi kollha huma l-aktar ta' natura teknika u huma konformi mal-prinċipji ewlenin tal-proposta inizjali. L-aktar emendi importanti jikkonċernaw il-kjarifika tar-rapport bejn ir-Regolament propost dwar l-enzimi u r-Regolament (KE) Nru 1829/2003 dwar ikel u għalf ġenetikament modifikat. Żewġ emendi oħra jsaħħu l-prinċipju ta' prekawzjoni u jiċċaraw aktar il-prinċipju li l-konsumatur ma għandux jiġi ingannat. Il-Kummissjoni taċċetta l-emendi kollha vvutati mill-PE. Ir-riżultat tat-tieni qari fil-PE kien sodisfaċenti ħafna. 5. Konklużjoni Skont l-Artikolu 250(2) tat-Trattat tal-KE, il-Kummissjoni temenda l-proposta tagħha kif stabbilit hawn fuq.